ทองคำปิดร่วง 4.5 ดอลลาร์
สัญญาทองคำตลาดนิวยอร์กปิดร่วงลง 4.5 ดอลลาร์ จากแรงขายทำกำไร
14 ก.พ. 2556

สัญญาทองคำตลาดนิวยอร์กปิดร่วงลง 4.5 ดอลลาร์ จากแรงขายทำกำไร
สัญญาทองคำตลาด COMEX (Commodity Exchange) ส่งมอบเดือนเม.ย.ร่วงลง 4.5 ดอลลาร์ หรือ 0.27% ปิดที่ 1,645.1 ดอลลาร์/ออนซ์
นักลงทุนยังคงเดินหน้าเทขายสัญญาทองคำ ซึ่งส่งผลให้ภาวะการซื้อขายเป็นไปอย่างผันผวน นอกจากนี้ สัญญาทองคำยังได้รับแรงกดดันหลังจากสหรัฐเปิดเผยว่า ยอดค้าปลีกขยายตัวเพียง 0.1% แตะที่ระดับ 4.166 แสนล้านดอลลาร์ในเดือนม.ค. ซึ่งชะลอตัวลงจากที่ขยายตัว 0.5% ในเดือนธ.ค. เนื่องจากมาตรการขึ้นภาษีและราคาน้ำมันที่สูงขึ้นทำให้ผู้บริโภคใช้จ่ายน้อยลง
นักลงทุนจับตาดูการประชุม G-20 ซึ่งจะมีขึ้นในช่วงสุดสัปดาห์นี้ เพื่อดูว่าที่ประชุมจะมุ่งเน้นในเรื่องนโยบายอัตราแลกเปลี่ยนหรือไม่ หลังจากนายเจอโรน ดิจเซลโบลม ประธานยูโรกรุ๊ป กล่าวว่าการแข็งค่าของเงินสกุลเงินยูโรในระยะนี้เป็นหนึ่งในหัวข้อการหารือของที่ประชุม G-20